# Jean Wyllys de Matos Santos

Jean Wyllys de Matos Santos (Alagoinhas, 10 de març de 1974) és un periodista, professor universitari i polític brasiler. Afiliat al Partit dels Treballadors (PT), va ser diputat federal per Rio de Janeiro.
Wyllys és també conegut per haver participat i guanyat el 2005 la cinquena edició del programa de telerealitat Big Brother Brasil de Rede Globo.
Després d'unir-se al Partit Socialisme i Llibertat (PSOL) el 2009, va ser elegit per primera vegada a la Cambra de Diputats el 2010. A les eleccions de 2014, va ser reelegit com la setena persona més votada entre els candidats a diputat federal de l'estat de Rio de Janeiro, amb vora 145.000 vots vàlids. Ha estat comparat amb Harvey Milk per la seva labor com a diputat.
El 2015, The Economist va classificar-lo com una de les 50 personalitats que més lluiten per la diversitat al món. El 2012 i el 2015, Wyllys va ser escollit pels internautes com el millor diputat federal del Brasil pel Premi Congresso em Foco. Va ser reelegit per un tercer mandat el 2018, gràcies al quocient electoral, amb 24.295 vots, tot i que va decidir, després de rebre amenaces de mort, no prendre possessió del càrrec i exiliar-se a Barcelona, on s'hi va estar gairebé 4 anys i mig.

## Biografia

Wyllys va néixer al municipi d'Alagoinhas, a l'interior de l'estat de Bahia, l'any 1974 en una família pobra. L'any 2004, Wyllys va cursar el postgrau de Periodisme i Drets Humans a la Universitat Jorge Amado de Salvador. El 2010, va esdevenir el primer diputat obertament gai del parlament brasiler, i va ser un dels parlamentaris més actius en la defensa dels drets humans, especialment en relació als drets LGBT.
Wyllys va ser un dels autors del projectes de llei que tenia com a objectiu la derogació de determinats articles del Codi civil que regulaven el matrimoni, de manera que hi hagués reconeixement del matrimoni civil i unió estable entre persones del mateix sexe (PL 5120/2013) i la regulació de l'activitat de les treballadores sexuals (PL 4211/2012). En el seu rol de parlamentari, sempre va ser un dels més ferms lluitadors contra el bolsonarisme i altres grups conservadors presents a la Cambra.
El novembre de 2018, la Comissió Interamericana de Drets Humans de l'Organització dels Estats Americans (OEA) va exigir mesures de protecció per a Jean Wyllys per part del Govern Federal del Brasil, davant les constants amenaces de mort que va rebre.
El 24 de gener de 2019, Wyllys va anunciar que renunciava a optar al seu tercer mandat com a diputat federal per l'estat de Rio de Janeiro, i que deixaria de viure al Brasil, per a dedicar-se a la seva carrera acadèmica. Des de l'assassinat el 2018 de la regidora i amiga Marielle Franco, Wyllys vivia amb escorta policial. Segons les seves declaracions a Folha de S.Paulo: «la intensificació de les amenaces de mort, recurrents fins i tot abans de l'execució de Marielle, i les accions de la milícia a l'estat, m'han portat a prendre la decisió». El Ministeri de Justícia va afirmar en un comunicat que la Policia Federal havia iniciat diverses investigacions per a esclarir les amenaces a Wyllys i que n'havia identificat un dels autors, Marcelo Valle Silveira Mello, detingut des del maig de 2018 en l'operació Bravata.
El 15 de febrer de 2019 va fer la seva primera aparició pública des que es va retirar del seu mandat, participant a la sessió de la pel·lícula Marighella, dirigida per l'actor Wagner Moura, al 69è Festival Internacional de Cinema de Berlín.
El maig de 2021 va anunciar la seva afiliació al Partit dels Treballadors (PT). En sortir del PSOL, Wyllys va afirmar que el partit patia el complex d'Èdip amb el PT. La seva afiliació va comptar amb la participació de notoris membres del PT com Luiz Inácio Lula da Silva, Dilma Rousseff, Fernando Haddad i Gleisi Hoffmann.
El juny de 2023, Wyllys va tornar al Brasil, després de més de quatre anys residint a la capital catalana. Va ser rebut al Palau de Planalto pel president Lula. Es va saber que el d'Alagoinhas demanaria de nou escorta policial.

## Obra publicada

* Aflitos, guanyador del Premi Copene de Literatura (actual Premi Braskem)
* Still Remember
* Ainda Lembro. Crônicas e experiências vividas no BBB5 (2005)
* Tudo ao mesmo tempo agora. Crônicas e perturbacoes (2009)
* Tempo bom tempo ruim. Identidades, políticas, afeto (2014)

## Referències

* ↑ «"Partido dos Professores" (Gonçalves, 2013)». Arxivat de l'original el 2016-03-03. [Consulta: 10 novembre 2022].
* ↑ Sardinha, Edson. «Os perfis dos melhores deputados» (en portuguès brasiler). Congresso em Foco, 06-11-2012. [Consulta: 3 octubre 2013].
* 1 2 «Vivendo em Barcelona, Jean Wyllys anuncia saída do Psol e filiação ao PT» (en portuguès brasiler). Veja, 20-05-2021. [Consulta: 20 maig 2021].
* ↑ «Eles não saem do paredão». Quem. Grupo Globo. [Consulta: 10 març 2010].
* ↑ «Confira os anônimos que se tornaram celebridades após o BBB - Terra - BBB 9». exclusivo.terra.com.br. [Consulta: 17 març 2010].
* ↑ «Folha Online - Ilustrada - Jean vence o "BBB 5" e leva para casa R$ 1 milhão - 29/03/2005». folha.uol.com.br. [Consulta: 10 març 2010].
* ↑ Partido Socialismo e Liberdade. «PSOL elege dois senadores, três deputados federais e quatro estaduais», 04-10-2010. Arxivat de l'original el 12/12/2010. [Consulta: 25 agost 2012].
* ↑ «Senador e deputados federais/estaduais eleitos: Apuração e resultado das Eleições 2014 RJ». placar.eleicoes.uol.com.br, 2014.
* ↑ «Jean Wyllys, Brazil's first openly gay MP, takes fight to the religious right». The Guardian, 27-01-2012. [Consulta: 27 desembre 2021].
* ↑ «Revista elege Jean Wyllys um dos 50 nomes que defendem diversidade». G1, 06-11-2015. [Consulta: 8 novembre 2015].
* ↑ «Jean Wyllys é eleito pelos internautas o melhor deputado de 2012». Contigo!, 09-09-2012. Arxivat de l'original el 2012-12-07. [Consulta: 28 novembre 2012].
* ↑ «Quociente eleitoral assegurou vaga de Jean Wyllys na Câmara Federal». Metrópoles, 09-10-2018. [Consulta: 11 desembre 2020].
* ↑ «Com medo de ameaças, Jean Wyllys, do PSOL, desiste de mandato e deixa o Brasil». folha.uol.com.br. Folha de São Paulo, 24-01-2019.
* ↑ «Brazil's sole openly gay congressman leaves country after death threats». The Guardian, 24-01-2019. [Consulta: 27 desembre 2021].
* ↑ Azzouzi, Alaaddine. «No em penedeixo d'haver escopit a Bolsonaro. Mentre hi hagi feixisme, la gent pot anar armada amb la seva saliva». Vilaweb, 28-10-2022. [Consulta: 10 novembre 2022].
* ↑ «Jean Wyllys de Matos Santos». Centro de Pesquisa e Documentação de História Contemporânea do Brasil. [Consulta: 22 juliol 2021].
* ↑ «Salvador». Instituto Brasileiro de Geografia e Estatística. [Consulta: 22 juliol 2021].
* ↑ «Jean Wyllys vai priorizar defesa dos direitos humanos» (en portuguès brasiler). Cambra de Diputats del Brasil, 01-02-2011. [Consulta: 11 juliol 2023].
* ↑ «'Sou um governador gay': além de Eduardo Leite, conheça outros políticos abertamente homossexuais em altos cargos» (en portuguès brasiler). BBC News Brasil, 02-07-2021.
* ↑ Jean Wyllys. «Projetos de Leis». Jeanwyllys.com.br. Arxivat de l'original el 2015-02-17. [Consulta: 4 juliol 2016].
* ↑ Bittencourt, Mariana. «Bolsonaro X Jean Wyllys: veja conflito de ideias sobre casamento gay». Terra, 16-05-2013. [Consulta: 22 juliol 2021].
* ↑ «Justiça do RJ determina que Bolsonaro pague multa a Jean Wyllys e honorários de advogado». G1, 09-08-2020. [Consulta: 22 juliol 2021].
* ↑ «Assistir Conversa com Bial - Jean Wyllys fala sobre a eleição de Jair Bolsonaro online» (vídeo) (en portuguès brasiler). Conversa com Bial. TV Globo, 11-04-2019. [Consulta: 11 juliol 2023].
* ↑ «Família Bolsonaro "comemora" saída de Jean Wyllys do Brasil». IstoÉ, 24-01-2019. [Consulta: 22 juliol 2021].
* ↑ «OEA exige que Brasil garanta a segurança do deputado federal Jean Wyllys». Correio Braziliense, 28-11-2018. [Consulta: 22 juliol 2021].
* ↑ «Comissão da OEA pede ao Estado brasileiro proteção à vida de Jean Wyllys». Sul 21, 29-11-2018. [Consulta: 22 juliol 2021].
* ↑ Vivas, Fernanda. «Renúncia de Jean Wyllys ao terceiro mandato é oficializada na Câmara». G1, 29-01-2019. [Consulta: 22 juliol 2021].
* ↑ «Jean Wyllys se emociona ao falar sobre ofensas, agressões e ameaças que sofreu online» (vídeo) (en portuguès brasiler). Conversa com Bial. TV Globo, 11-04-2019. [Consulta: 11 juliol 2023].
* ↑ «Marielle Franco: Brazil’s favelas mourn the death of a champion» (en anglès). The Guardian, 18-03-2018. [Consulta: 22 juliol 2021].
* ↑ Barros, Carlos Juliano. «Com medo de ameaças, Jean Wyllys, do PSOL, desiste de mandato e deixa o Brasil» (en portuguès). Folha de S.Paulo, 24-01-2019. [Consulta: 24 gener 2019].
* ↑ Calgaro, Fernanda. «Jean Wyllys decide não tomar posse para novo mandato em razão de ameaças». G1, 24-01-2019. [Consulta: 24 gener 2019].
* ↑ «Ministério da Justiça diz que já identificou um dos autores de ameaças a Jean Wyllys». O Globo, 26-01-2019. [Consulta: 25 maig 2020].
* ↑ «Jean Wyllys vai à sessão de 'Marighella' no Festival de Berlim. Veja vídeo». O Globo, 15 fevereiro 2019. [Consulta: 15 Fevereiro 2019].
* ↑ «Blogs de Jean Wyllys e Reinaldo Azevedo reforçam compromisso do UOL com a pluralidade». UOL, 06-03-2019. [Consulta: 27 maig 2021].
* ↑ Kruse, Tulio. «'Complexo de Édipo' levou parte do PSOL ao antipetismo, diz Jean Wyllys». UOL, 22-05-2021. [Consulta: 27 maig 2021].
* ↑ Medeiros, Juliano. «Reconheço o papel de @jeanwyllys_real na luta por um Brasil mais justo». Twitter, 24-05-2021. [Consulta: 27 maig 2021].
* ↑ Gerbase, Jairo (en portuguès) Cógito, 2004, pàg. 29–31. ISSN: 1519-9479 [Consulta: 27 maig 2021].
* ↑ «Jean Wyllys reforça fileiras da luta democrática do PT». Partido dos Trabalhadores, 24-05-2021. [Consulta: 27 maig 2021].
* ↑ «'Quero ser petista com o mesmo orgulho com que sou gay', diz Jean Wyllys na filiação ao PT». Folha de Pernambuco, 24-05-2021. [Consulta: 27 maig 2021].
* ↑ «Lula lembra Marielle e provoca choro de Jean Wyllys em filiação ao PT». UOL, 24-05-2021. [Consulta: 27 maig 2021].
* ↑ Fernandes, Rodrigo. «JEAN WYLLYS VOLTA AO BRASIL: Jean Wyllys anuncia retorno ao Brasil após Bolsonaro ficar inelegível» (en portuguès brasiler). Jornal do Commercio, 02-07-2023. [Consulta: 11 juliol 2023].
* ↑ «'Retomando uma vida que me foi tirada', diz Jean Wyllys no seu retorno ao Brasil» (en portuguès brasiler). Carta Capital, 02-07-2023. [Consulta: 11 juliol 2023].
* ↑ «Lula recebe Jean Wyllys após retorno ao Brasil» (en portuguès brasiler). Carta Capital, 06-07-2023. [Consulta: 11 juliol 2023].
* ↑ «Fundação Casa de Jorge Amado - Publicações». Arxivat de l'original el 2020-02-13. [Consulta: 12 gener 2012].
* ↑ «Prêmio Braskem». Arxivat de l'original el 2014-05-13. [Consulta: 12 gener 2012].
* ↑ «Ainda Lembro - Jean Wyllys - Globo Livros». Arxivat de l'original el 2012-09-04. [Consulta: 12 gener 2012].
* ↑ WYLLYS, Jean. Tudo ao Mesmo Tempo Agora. Giostri, 2009, p. 136.
* ↑ «Livro: Tempo bom tempo ruim - WYLLYS, JEAN - LITERATURA BRASILEIRA - identidades, políticas, afetos». www.companhiadasletras.com.br. [Consulta: 14 maig 2014].